**Tiszanána Község Önkormányzata Képviselő-testületének 2/2021.(I.28.) önkormányzati rendelete:** A szociális gondoskodás helyi szabályairól szóló 5/2019.(II.1.) önkormányzati rendelet módosításáról.

Tiszanána község polgármestere – figyelemmel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésére **–** a képviselő- a szociális ellátásokról szóló 1993.évi III. törvény 92.§ (2) bekezdésének a) pontjában kapott felhatalmazás alapján, Magyarország helyi önkormányzatairól szóló 2011.évi CLXXXIX. törvény 13.§ (1) bekezdésének 8a. pontjában meghatározott feladatkörömben eljárva a következőket rendelem el:

**1.§**

A szociális gondoskodás helyi szabályairól szóló 5/2019.(II.1.) önkormányzati rendelet ( továbbiakban: R.) 1.§ (1) bekezdés e.) pontja helyébe a következő rendelkezés lép:

1.§ (1) e.) arra a hajléktalan személyre, aki az ellátás igénybevételekor igazolta, hogy tartózkodási helye a település közigazgatási területén van,

**2.§**

A R. 5. § (1) bekezdés helyébe a következő rendelkezés lép:

1. 5.§ (1) A döntésre jogosult szerv határozatát a benyújtott kérelem, és annak mellékletei
 alapján köteles meghozni.
2. Hatályát veszti a R. 4.§ (2) bekezdése, továbbá a R 5.§ (2) bekezdése.

 **3.§**

A R 9.§(2) bekezdés helyébe a következő rendelkezés lép:

9.§ (2) A lakásfenntartáshoz nyújtott települési támogatás mértéke:

 a.) 1 – 60.000.-Ft 1 főre eső jövedelem esetén 6.000.-Ft/hó

 b.) 60.001 – 80.000.-Ft 1 főre eső jövedelem esetén 5.000.-Ft/hó

 c.) 80.001 – 100.000.-Ft 1 főre eső jövedelem esetén 4.000.-Ft/hó

4. §

A R.11.§ (1) bekezdés b) pontja helyébe a következő rendelkezés lép:

11.§ (1) b) házastársával vagy élettársával él közös háztartásban, egyikük a 70. életévét
betöltötte, házastársa – élettársa 62 éven felüli, illetve olyan egyedül élő személy, aki a 62. életévét betöltötte, és az egy főre eső jövedelem nem haladja meg az öregségi nyugdíjminimum 400 %-át.

**5.§**

A R. 12.§ (1) bekezdése helyébe a következő rendelkezés lép:

12.§ (1) A képviselő-testület rendszeres települési támogatást nyújt azon személy részére , aki egészségi állapota miatt rendszeres orvosi kezelésre szorul ( művese kezelés, kemoterápia, sugárkezelés stb.) A támogatás megállapításához orvosi igazolás szükséges.

**6.§**

A R.14.§(2) bekezdése helyébe a következő rendelkezés lép:

14.§ (2) A támogatás összege: 60.000.-Ft, amennyiben az elhunyt és az eltemettetéséről gondoskodó személy is tiszanánai állandó lakos, vagy tartózkodási helye Tiszanána település. Ha valamelyik fél nem tiszanánai lakos a támogatás mértéke: 30.000.-Ft.

**7.§**

Hatályát veszti A R.16.§ (1) bekezdése.

**8.§**

A R. 20.§ (2) és (3) bekezdése helyébe a következő rendelkezések lépnek:

20.§ (2) A település közigazgatási területén bejelentett lakóhellyel rendelkeznek és életvitelszerűen itt élnek, továbbá tanulmányi átlaguk 3,0 vagy ezt meghaladó, és szociálisan rászorult.

20.§ (3) Szociálisan rászoruló az a tanuló, akinek családjában az 1 főre eső jövedelem nem haladja meg az öregségi nyugdíjminimum 400%-át. A szociális tanulmányi ösztöndíj havi összege: 5.000.-Ft.

**9.§**

A R. 22.§ (1) bekezdése helyébe a következő rendelkezés lép:

22.§ (1) Az önkormányzat képviselő-testülete az illetékességi területén adott év július 15. napján érvényes lakóhellyel rendelkező köznevelési intézményben nappali tagozaton tanulmányait folytató iskolai tanulók részére beiskolázási támogatást nyújt, abban az esteben, ha a tanuló nem jogosult gyermekvédelmi kedvezményre, illetve a családjában az egy főre jutó jövedelem nem haladja meg az öregségi nyugdíjminimum 400%-át.

**10.§**

A R. 24.§ (1) bekezdése helyébe a következő rendelkezés lép:

 24§ (1) A képviselő-testület 1.500.-Ft összegű támogatásban részesíti a településen szervezett véradás keretében vért adó személyeket.

**11.§**

A R. 25.§ (5) bekezdése helyébe a következő rendelkezés lép:

25.§ (5) A településen szociálisan hátrányos helyzetű az a hallgató, akinek családjában az egy főre eső jövedelem nem haladja meg az öregségi nyugdíjminimum 400%-át.

1. 1 – 85.500.-Ft 1 főre eső jövedelem estén 10.000.-Ft/hó
2. 85.501 – 114.000.-Ft 1 főre eső jövedelem esetén 5.000.-Ft/hó

 **12.§**

A R. 28.§ (1) bekezdése helyébe a következő rendelkezés lép:

28.§ (1) A képviselő-testület az önkormányzati működtetésű köznevelési intézményben beírt (óvoda ,iskola) gyermekek részére térítési díj fizetése alóli mentességet állapíthat meg, amennyiben a gyermek rendszeres gyermekvédelmi kedvezményre nem jogosult, és a családjában az egy főre eső jövedelem nem haladja meg az öregségi nyugdíjminimum 300%-át.

**13.§**

A R. 33.§ (1) bekezdése helyébe a következő rendelkezés lép:

33§ (1) A képviselő-testület az adott évben született gyermekek részére könyv kelengye csomagot biztosít 6.500.-Ft értékben.

**14.§**

A R. 39.§ (2) bekezdése helyébe a következő rendelkezés lép:

39.§ (2) Az önkormányzat által fenntartott Tiszanánai Önkormányzati Konyha költségvetési szervnél alkalmazandó élelmezési norma és térítési díjról szóló rendelet alapján:

1. 220.-Ft/hó összeggel csökkenthető, ha a kérelmező jövedelme a 99.750.-Ft-ot nem éri el ( az öregségi nyugdíjminimum 350%-a)
2. 110.-Ft/hó összeggel csökkenthető, ha a kérelmező jövedelme a 114.000.-Ft-ot eléri, de nem haladja meg. ( az öregségi nyugdíjminimum 400%-a)

**15.§**

 A rendelet kihirdetését követő napon lép hatályba.

 Dr. Tóth József

 polgármester